rho
Rho er det 17. bogstav i det græske alfabet. Rho skrives Ρ, ρ og har lydværdien [ɾ], i oldtiden formentlig udtalt aspireret i forlyd og efter rho. Bogstavet har sin oprindelse i et fønikisk bogstav svarende til hebraisk resh.
I fremmedord translittereres rho normalt r, fx retorik, aritmetik, dog undertiden rh i forlyd og efter r, fx Rhodos, rhesusabe, Pyrrhos; på fx latin, engelsk, tysk og fransk translittereres i forlyd og efter rho altid med rh.
Bogstavet rho har talværdien 100.